Source: https://noradamian.wordpress.com/2014/05/05/mandrie-noroioasa-de-campanie/
Timestamp: 2017-11-24 09:12:39+00:00

Document:
Mândrie noroioasă de campanie | Gradina de hartie
Mândrie noroioasă de campanie
5 Mai 2014 at 19:14 noradamian	75 comentarii
Subtilizate de prin străini, imaginile-suport pentru sloganurile de campanie ale şepcilor roşii par ilustrarea perfectă a doctrinei minciunii şi umilinţei în care e inundată ţara! Şi dacă boborul pesedist din second- ţara lui bombo debordează de mândrie patriotică sulfuroasă clocită în canalele profitorilor media, măcar replicile meteo ar trebui să-l scoată din sevrajul vorbelor goale şi al “atenţiilor” de sezon electoral. Contrastul între mizeria din zonele tradiţionale ale mocirlei roşii, campania cu torente noroioase si aducătoare de sărăcie ale unei naturi duşmănoase şi laudele parcă xeroxate din plenarele ceauşiste cuprinde toată drama unui popor care n-a ieşit de sub zodia manipulărilor malefice de sorginte totalitară. Plouă furios, plouă cu gheaţă peste afişele ruşinoase, peste zâmbetele retuşate, reînviate parcă din portrete de tovarăşi de sub steaguri cu seceri si ciocane de la defilările vegheate de securitate ale oamenilor muncii. Plouă peste puţinii oameni ai muncii şi peste tot mai numeroşii şomeri, peste mormintele Teleormanului, profanate electoral, peste şoselele ne-ncepute şi şantierele în ruină. Curg minciuni mocirloase peste o lume amărâtă gata să-şi dea votul pe un blid.
În ăst timp, grupările de pe dreapta se războiesc aprig între ele etalându-şi meschinăria şi egoismele, invidia contaminată pe ici pe colo cu ură, neobosind să-şi pună piedici prieteneşti. De la distanţă, s-ar putea crede că strategia unor combatanţi de dreapta e dirijată de stânga. Dacă mai punem şi încăierările între gărzile sau miliţiile ideologice- de la stânga şi dreapta- care defilează la extreme (în uniforme doctrinare achiziţionate tot de prin străini, purtate cu mândrie patriotică şi asezonate cu liste negre)- cu aere de comisari justiţiari- peste capul justiţiei- tabloul de campanie e elocvent.
Entry filed under: 7301634. Tags: mândrie patriotică sulfuroasă, miliţii ideologice, natură duşmănoasă, şepci roşii.
Primii căţei turbează	Trei observaţii
1. neax | 5 Mai 2014 la 19:55
Eu o problemă intrinsecă aici: dreapta este prin definiţie mai individualistă, mai puţin gregară decât stânga. Ăsta a fost meritul lui Coposu, că s-a debarasat de orice subtilităţi doctrinare şi a coalizat toate elementele anticomuniste ale societăţii.
De altfel, comentariul meu e destul de inadecvat realităţii. De unde dreaptă şi stângă în România?
2. Bască ilie | 5 Mai 2014 la 20:09
Un alt tablou de campanie electorală, elocvent, îmi revine în memorie foarte des, după desenul prezentat de Theodor Paleologu, după revenirea în țară din funcția de ambasador al Danemarcei: acolo circulația de afișe și comunicarea electorală se reduc numai la cutia poștală a alegătorului. La noi, ca la nimeni, o asemenea strategie electorală minimală ar produce inflație. 🙂
N-ar mai avea baronetul pe ce să-și cheltuiască toată agoniseala sau le-ar rămâne bani prea mulți pentru inflația de voturi furate.
O altă propunere a lui Theodor Paleologu, doar enunțată de el ca idee de principiu, merită atenție și dezbatere: introducerea votului prin… tragere la sorți.
Nu-i necesar să se ajungă la acest sistem și nici nu se va adopta vreodată la noi, fiindcă îi lasă pe aleșii neamului fără obiectul muncii: tâlhăria electorală, cea mai sigură cale de reușită.
În schimb, înțelegerea efectelor benefice ale alegerilor prin tragere la sorți deschide miraculos ochii votantului credul… în corectitudinea și beneficiile alegerilor practicate în prezent. 🙂
3. noradamian | 5 Mai 2014 la 20:25
Seara bună! Da, asa e Neax. Continuăm însă să folosim termenii respectivi, deşi stim că practic sunt lipsiţi de conţinut, doar fiindcă delimitează niste tabere ( conglomerate) adverse.
4. noradamian | 5 Mai 2014 la 20:29
Bsk. bună asta cu introducerea votului prin… tragere la sorți!
O cale originală, poate singura, de a scăpa de crizele devastatoare ale corupţiei politice din campaniile electorale 🙂
5. noradamian | 5 Mai 2014 la 20:53
Revenind la mocirla electorală, cred că cel mai jalnic aspect e faptul că toate perioadele marcate cu cod portocaliu ( eventual rosu) au fost şi sunt considerate oportunităţi pentru sifonat bani de campanie.
6. Bască ilie | 5 Mai 2014 la 20:57
Oportunități de afaceri (codificate 🙂 )
În plus, am temperatură, ochii ard, tușesc, mă doare gâtul. Dacă număr mai departe, poate îmi mai trece. 🙂
7. noradamian | 5 Mai 2014 la 20:59
Bsk, am lăsat ceva ca dovadă 🙂
8. noradamian | 5 Mai 2014 la 21:00
No, da-mi pare tare rău că esti gripat sper c-ai luat măsuri…
9. Bască ilie | 5 Mai 2014 la 21:03
Ai lăsat exact mărul discordanței?
Mă și dor tâmplele când tușesc. Oare îmi trece dacă mă minunez? 🙂
10. noradamian | 5 Mai 2014 la 21:12
Ei, treacă de la mine, având în vedere că esti răcit… 🙂
11. Bască ilie | 5 Mai 2014 la 21:14
Mulțumesc! Un dar la temă. O mândrețe de reclamă pentru diabetici.
12. noradamian | 5 Mai 2014 la 21:19
Ioi! Asta cu dulcegăria politică, ofertă specială de la FC, n-o stiam!
13. noradamian | 5 Mai 2014 la 21:27
Ponta ar fi, aflu de pe FB, pe punctul de a-şi pierde majoritatea din parlament. Drept care, vrea să ceară suspendarea lui Băsescu pentru stabilitatea ţării…
14. Bască ilie | 5 Mai 2014 la 21:33
Nu cred. Doar de dragul suspendării? Validarea referendumului de demitere este condiționată de prezența peste 50%.
15. noradamian | 5 Mai 2014 la 21:39
O marotă cu care ne-au obişnuit. Am înţeles că e lansată de Tăriceanu&Ponta.
16. theo | 5 Mai 2014 la 21:52
VÄ ADUCETZI AMINTE?, v-am povestit cu mult timp inainte
ce aflasem despre manechinul rosiu ,cu papion liberal.
un adevärat mafiot comunist sub acoperire
17. Bască ilie | 5 Mai 2014 la 21:54
S-au fript cu iaurt. Peste 9,2 milioane voturi – după marea deconspirare din 2012 – nu se acumulează din motive de boicot (acum ar fi fără ezitare); nu mai au elanul de prezențe peste 100% în secțiile fruntașe de votare, resursele financiare țipă pentru alegerile obișnuite. Se agită de spectacol și propagandă electorală, mimând seriozitatea demersului lor în baza deciziei-sperietoare, așteptată de la CCR.
18. noradamian | 5 Mai 2014 la 21:55
Theo, da, cam tot ce a făcut manechinul în politică a avut amprenta trădării.
19. ion | 5 Mai 2014 la 21:58
Sesizarea lui Tonta a CCR pe motiv de CJNC intre Guvern si Presedentie, poate sa fie mai degraba cauzata de apropierea DNA-ukui de oamenii apropiati din Cabinetul PM. http://www.realitatea.net/motivare-dna-duicu-afaceri-din-biroul-lui-ponta-avea-influenta-in-guvern_1433353.html?utm_source=Cub-Homepage&utm_medium=Clicks&utm_campaign=trkweb
20. noradamian | 5 Mai 2014 la 22:00
Ion, salut! Da, îi ia cu friguri! De la inundaţii desigur… 🙂
21. noradamian | 5 Mai 2014 la 22:04
Bsk. întrebarea e acuma dacă Duicu-l va turna!… Iar dacă se va întâmpla asta, urmează o alta:o fi posibil (adică permis) să candideze un anchetat de DNA? Şi încă una: dacă e permis, se găsesc destui concetăţeni care să-l aleagă?
22. Bască ilie | 5 Mai 2014 la 22:20
Primul da rămâne în picioare chiar dacă DNA ar primi liber de la camera deputaților pentru începerea urmăririi penale împotriva lui Ponta. (probabil la el te-ai referit, dacă ar fi turnat de Duicu)
23. theo | 5 Mai 2014 la 22:20
Täriceanu face orce i se cere de. PSD, el are averi si
bani in afaceri dubioase, cu oameni din psd si patriciu,
in conturi afarä, bänci, case pe diferite nume., este un escroc versat
24. noradamian | 5 Mai 2014 la 22:24
La cât sunt de compromişi, de asteptat că vor arunca totul în joc.
25. noradamian | 5 Mai 2014 la 22:25
Noapte bună, prieteni ! 🙂
26. Bască ilie | 5 Mai 2014 la 22:44
@ion-19
Posibil. Orice motiv de panică îi bagă în priză dintotdeauna pe comunistoizi, iar primul impuls a rămas tehnica arătatului cu degetul schimbător din mers pe direcția dușmanului de clasă.
Nu cred în conflict juridic de natură constituțională între Președinție și Guvern pe seama unui tricou sau interdicției de campanie electorală. Piratul n-a furat tricoul Guvernului și, chiar de-ar fi vorba de încălcarea Constituției, n-are legătură cu Guvernul, nu-l afectează, nu-l împiedică să-și îndeplinească atribuțiile și nici președintele nu-și exercită vreo prerogativă de-a Guvernului.
De unde conflict?
Nu-mi imaginez nicio șansă pentru o astfel de sesizare a CCR pe calea CJNC, repet, chiar dacă admitem prin absurd că președintele ar încălca o dispoziție constituțională.
27. Bască ilie | 5 Mai 2014 la 22:52
28. ion | 5 Mai 2014 la 23:00
Salut Basca,
CCR ar trebui sa o respinga ca inadmisibila. Cand vezi ca fostul absolvent al Fac. de Drept din UB solicita CCR, printre altele:”sa pronunte o decizie prin care sa stabileasca in mod clar ca presedintele Romaniei, ca si alte categorii de persoane(prefect, judecatori, militari, etc) care ocupa anumite functii, nu are dreptul de a face campanie electorala si de a se implica activ,” te intrebi cum a reusit sa termine cu o medie generala de peste 8.50.
Bonus mai avem si greseli gramaticale.
29. theo | 6 Mai 2014 la 10:26
UN MINCINOS; UN MITOCAN ;UN PLAGIATOR;
educat de un KGB-ist SI UN HOTZ, nu putea iesi ceva bun.
procurorii spun incä odatä, targul cu Duicu, a fost fäcut
la Ponta.
PONTA DEMISIA !!!!!!!
30. depemures | 6 Mai 2014 la 10:48
Buna ziua, primiti cu …parera?
Echipa lui pompa face curat si cu ajutorul spp ? http://www.evz.ro/cazul-duicu-spp-a-distrus-registrele-in-care-se-trec-vizitatorii-de-la-guvern-.html
D-le Bsk ,unde il vom „gasi” pe Cristian Diaconescu?
31. theo | 6 Mai 2014 la 10:52
TOT spp, trebuie demis:SUNT SI CAMERE???
32. Bască ilie | 6 Mai 2014 la 11:21
Nu mi-am format o idee despre locul unde țintește ciolanul nou Cristian Diaconescu. După cum a reacționat președintele într-o emisiune la B1, după ce a fost întrebat de motivul plecării și soarta lui CD, aș zice că locul țintit este cât mai departe de președinte (n-are legătură cu TB).
SPP = stat în statul lui Ponta.
@Theo si Ion
La episodul nr. 5 din serialul „Cazul Panait, standard de lucru în Cooperativa Avântul” am scris despre notele lui Ponta la absolvire:
7 -drept civil
6,5 – drept penal
Nota maximă de la lucrarea de diplomă i-a rotunjit media de absolvire (săritor în ochi de mare față de celelalte note). Cine mai crede în lucrarea de diplomă a unui plagiator? Caracterul lui josnic a vânat și funcții didactice obținute fraudulos. La finalul serialului, în susținerea acestor fapte eroice, am dat următorul link
Acum linkul nu mai poate fi accesat.
Serialul are mai multe astfel de linkuri albite sau date dispărute ulterior.
33. depemures | 6 Mai 2014 la 11:40
Multumesc . Inca una si ,daca imi permiteti mai vin..:D . Va rog procentajul Dvs. d-le Bsk.,fata de „teorema” : – posibila inscaunare a lui Diaconescu la SRI , pe fondul demisiei lui Maior .
34. Bască ilie | 6 Mai 2014 la 12:01
După emisiunea Evz-B1 în care invitatul Nașu’ Maior s-a fofilat și n-a vrut să nege tranșant interesul lui pentru candidatura la prezidențiale, am susținut această tentație a sa. Nici ulterior n-a reacționat mai convingător, chiar dacă a încercat să simuleze un oarece dezinteres. Încă îl mențin pe lista potențialilor prezidențiabili din partea PSD, alături de Ponta.
Mărturisesc, nu mi-a trecut prin cap o asociere între eventualul post vacant la șefia SRI și Cristian Diaconescu. Mi se pare o idee interesantă și o reținem; nu-i de lepădat. 🙂
Procentaj? 20% cu trend ascendent 🙂
( CD are la activ câteva indicii cu acoperiș 🙂 Trecutul lui și viteza de adaptare la puterea omului nou, îl recomandă: nu mi se pare străin de lumea enigmaticilor nației române)
35. depemures | 6 Mai 2014 la 12:13
Procentaj si trend corect 😀 eu mi-am tot „tricotat” neuronii vazand perioada petrecuta de CD in state.Ce mai „vad” este cuplul Maior MRU ……
36. Bască ilie | 6 Mai 2014 la 12:28
Cuplul? Vrei să zici, Maior și MRU, adversari în finală?
„Traian Basescu: Voi dona PMP salariul pe luna mai/ As pune votul meu in urna pentru Elena Udrea daca ar candida la presedintie”
TB știe (una) alta și bună. 🙂
În lumina nouă (CD la SRI și Nașu la prezidențiale), nu-i a bună dacă piratul o știe și pe asta. Ceva sună a problemă complicată pentru dreapta, cu trend ascendent spre una imposibilă. 🙂
37. depemures | 6 Mai 2014 la 12:34
ntz ! nu adversari ,no ,no, prieteni,aliati 🙂
38. Bască ilie | 6 Mai 2014 la 12:44
În ce sens? Maior președinte de la PSD, MRU premier (de unde? susținut doar de Nașu?) [consilier prezidențial , băgător de seamă, înapoi șef la SIE]?
39. depemures | 6 Mai 2014 la 12:55
Maior for president, MRU for PM ,sau invers.
Am introdus in calcul tulburarile de la est, care maresc ( rimeaza 😉 ) sansele celor doi.
40. Bască ilie | 6 Mai 2014 la 13:12
„sau invers” înseamnă cu totul altceva, altă luptă, alte șanse, altă distracție.
În capul meu nu rezonează nici una, nici cealaltă, cel puțin din două motive:
– în ipoteza Ponta nu candidează, cine și cum dărâmă guvernul Ponta după alegerile prezidențiale din 2014?; după 2016 putem vorbi de alte combinări;
-până și TB a abandonat ideea schimbării guvernului Ponta după alegerile prezidențiale (inclusiv versiunea imposibilă TB-premier) și a lansat, la ultima apariție pe B1, promisiunea ca – după alegerile parlamentare din 2016- PMP îl va scoate pe Ponta de la guvernare, odată cu PSD.
41. Bască ilie | 6 Mai 2014 la 13:24
Ponta își ordonează șponsoreii importanți ai PSD: dezvoltatorii imobiliari.
Sorina Matei, după ce a lansat pe bloguil ei o ghicitoare din domeniul imobiliar, nu a avut bunul simț să răspundă cu versiunea ei. Și-a lăsat cititorii cu ochii în soarele Sorina.
„Victor Ponta: Guvernul va discuta un proiect de Ordonanta de Urgenta prin care marile companii vor putea primi temporar autorizatii de constructii chiar daca nu au cadastru”
42. depemures | 6 Mai 2014 la 13:27
invers : MRU presedinte ,Maior PM. Ponta isi va da singur demisia,(august ?) pe motiv de „stres” si psd ul il va accepta candidat pe Maior, cu insufletire 🙂
43. Bască ilie | 6 Mai 2014 la 13:28
Ghici și ghicitoarea mea!
-De ce, fă? 🙂
44. noradamian | 6 Mai 2014 la 13:32
Ziua bună, prieteni! Depemureş (esti bine venit în Grădină!) şi Bsk., din observaţii puse cap la cap, vedem că se descâlcesc niste iţe. Instructiv dialogul vostru! 🙂
Tot respectul pentru jurnalismul de investigaţie!! Ondine Gherguţ ne dezvăluie încă un cotlon din tenebrele useliste.
Ce scriam în 2011 despre „ÎNȚELEGEREA ILIESCU-PUTIN” ( articolul a disparut, ca si altele, dar nu din vina RL) asa ca l-am recuperat de pe un blog; este doar un episod, ca mai sunt si altele.
Acum SAMSON e primar la AZUGA. Să nu credeti ca mi-a relatat tot ce a făcut el ca presedinte-PARAVAN al „CENTRULUI”, de bună-voie-si-nesilit-de-nimeni, ci de frica de a nu fi arestat , asa cum de altfel mi-a spus.
Articolul a dispărut de pe net, dar am ziarele si inregistrarea convorbirilor cu Samson.
Iată câteva dintre dezvaluiri:
Centrul de Afaceri Româno-Rus, condus din umbră de foşti ofiţeri KGB şi Securitate – SRI, după cum spun surse din serviciile secrete, a pus umărul la destabilizarea financiară a celui mai mare combinat petrochimic, Oltchim Râmnicu-Vâlcea, alături de firma germană PetroCarboChem (PCC), patronată de doi polonezi, dintre care cel puţin unul a fost ofiţer de informaţii. Constantin Samson, paravan folosit pentru înfiinţarea „Centrului”, dezvăluie pentru România liberă cum s-au năruit intenţiile ruşilor de a controla industria strategică românească odată cu pierderea alegerilor de către PSD – Adrian Năstase.
România liberă, în articolul „Reţelele secrete ale unui război economic”, a dezvăluit mecanismele prin care PCC s-a dezvoltat în România începând cu anul 1998, an în care a început proiectul iniţiat de Banca Mondială şi aplicat de Guvernul României de restructurare a coloşilor industriali. Atunci, şeful SRI pe judeţul Prahova era colonelul Corneliu Păltânea, care a protejat informativ PCC (împiedica înaintarea rapoartelor negative către centrala SRI), după cum menţionează în note ale serviciilor secrete, deţinute de România liberă.
Păltânea a fost secondat de subordonata sa, maiorul Cristina Andronache. Amănuntul este extrem de important având în vedere că Păltânea, acum în rezervă, continuă să aibă şi astăzi relaţii strânse atât cu anturajul reprezentanţilor PCC în România, cât şi cu cel al Centrului de Afaceri Româno-Rus, unde a fost director general, susţin surse apropiate serviciilor secrete.
Un alt amănunt important este faptul că, în prezent, la Centrul de Afaceri Româno-Rus, fosta subordonată a lui Păltânea, maiorul (probabil în rezervă) Cristina Andronache, figurează ca lichidator.
Astăzi, România liberă prezintă împrejurările din 2003 în care a fost înfiinţat Centrul de Afaceri Româno-Rus (CARR), persoanele folosite ca paravane, scopul pentru care a fost înfiinţat centrul, cine a asigurat finanţarea, cine a deţinut controlul real, iar în ediţiile următoare, îi vom prezenta pe politicienii români care au susţinut „Centrul”.
Radiografia activităţilor acestei instituţii suspectate a fi oficina de spionaj rusesc pe teritoriul României a fost făcută de Constantin Samson, cel care a fost folosit pentru a înregistra „Centrul” la Registrul Comerţului deoarece” avea susţinere la autorităţi”. Samson a deţinut 47% din acţiuni, pe care apoi le-a cedat fără bani unui reprezentant al părţii ruse.
„La Fitze”, locul naşterii „Centrului”
Potrivit lui Constantin Samson, discuţiile despre înfiinţarea Centrului de Afaceri Româno-Rus ca loc pentru intermedieri în comerţul cu combustibili, minerale şi produse chimice pentru industrie, au început în toamna anului 2002 , la Restaurantul „La Fitze” din Herăstrău, exact în perioada în care integrarea României în NATO devenise previzibilă (după atentatele teroriste din SUA din 11 septembrie 2001).
La acest restaurant s-au întâlnit Constantin Samson, Iurie Cecan (cetăţean moldovean) şi Liviu Niţă (implicat în scandalul SUNOIL, atunci abia ieşit din închisoare). Iniţiativa înfiinţării centrului i-ar fi aparţinut lui Iurie Cecan, la solicitarea şefului său Anatoli Patron , preşedintele Nova Bank (fosta Bancă Unirea). La rândul său, Patron ar fi fost executantul ordinelor lui Arkadie Volski, pe atunci consilierul preşedintelui Rusiei, Vladimir Putin. Samson ne-a spus că a fost ales de ruşi pentru înfiinţarea „Centrului” deoarece ” avea susţinere la autorităţi”. Surse autorizate susţin că Anatoli Patron şi Arkadie Volski ar fi fost înalţi ofiţeri KGB.
Paravanul „Samson”
Constantin Samson (ATENTIE, acum primar la AZUGA!!!-nota mea ) a obţi­nut cu uşurinţă „sprijinul autorităţilor” pentru înfiinţarea Centrului de Afaceri Româno-Rus. Drept urmare, în 2003, Centrul de Afaceri Româno-Rus a fost înregistrat ca societate comercială, în care Samson deţinea 47% din acţiuni; Traian Grigore şi Gabriela Radu ( subordonaţii lui Samson) deţineau câte un procent, iar ruşii deţineau restul de 51% prin off-shorul „Alitrade” (50%), reprezentat de Iurie Cecan (cu dublă cetăţenie română şi moldovenească), plus un procent deţinut în acte de Marian Moscovici (subordonatul lui Cecan).
Controlul „Centrului” era deţinut de Cecan, locotenentul lui Patron, care la rându-i executa ordinele lui Volski. Finanţarea era asigurată de partea rusă, după cum ne-a confirmat Samson. Deciziile erau luate tot de partea rusă. Cu alte cuvinte, Samson era folosit drept paravan. Samson ne-a mai relatat că la toate întâlnirile era prezent Iuri Ustinov, fost ofiţer GRU, după cum a relatat presa. Pentru Samson, Ustinov era „un ciudat, cu codiţă la spate, care făcea traducerile”.
Ţinta: realizarea unei „baze mari de date”
Deşi scopul declarat al ruşilor cu privire la înfiinţarea „Centrului” era intermedierea comerţului cu combustibili, minerale şi produse chimice, cel ascuns (spun surse din serviciile secrete, confirmate de Samson) era deţinerea controlului (prin crearea dependenţei de materii prime) asupra industriei petrochimice româneşti în contextul previzibilei aderări a României la NATO şi al înfiinţării unor baze americane pe teritoriul nostru.
În proiect figura, între altele, dezvoltarea comerţului bilateral româno-rus prin afilierea unor firme româneşti şi „înfiinţarea unei mari baze de date”; „banii urmau să circule dintr-o ţară-n alta prin Nova Bank”.
Controlul „Centrului” a fost deţinut integral de partea rusă, care a şi finanţat „afacerea”.Ţinta ruşilor era tocmai această „mare bază de date” despre combinatele româneşti prin care ar fi de­ţinut controlul asupra industriei strategice româneşti (cum ar fi petrochimia).
Pen­tru o mai bună „pro­tecţie informativă” exista şi inten­ţia construirii unui hotel „exclusiv pentru ruşi” în Piaţa Charles de Gaulle din Bucureşti (prin „Kem­pinski”, proiect „ne­rea­li­zat din cauza eşecului în alegeri al PSD-Adrian Năs­tase”, spune Samson). Hotelul urma să fie securizat pentru înlăturarea riscurilor de urmărire operativă de către serviciile secrete româneşti.
„Centrul” a sprijinit activităţile PCC de preluare agresivă a Oltchim
După înfiinţare, afacerile puse la cale în „Centru” au demarat în forţă. În nici câteva luni, CET-urile depindeau de cărbunele adus de societatea ALITRADE, off-shorul ruşilor care deţinea 50% din părţile sociale ale „Centrului”. În treacăt fie spus, aprovizionarea cu cărbune s-a lăsat cu scandal la Iaşi din cauza preţului cu mult peste piaţă pe care îl plăteau autorităţile locale.
Tot atunci, „Centrul” şi-a deschis o filială şi la Moscova, unde panglica a fost tăiată de însuşi preşedintele Vladimir Putin. Pierderea alegerilor de către PSD şi Adrian Năstase a dat peste cap planurile ruşilor, spune Samson. Cu toate acestea, „Centrul” şi-a continuat activităţile, în special cele de „lobby”, şi după 2005. Sursele noastre spun că prin influenţa „Centrului”, unde director general era Corneliu Păltânea, au luat avânt şi activităţile comerciale ale PCC SRL Ploieşti (filiala PCC Germania) reprezentată de fostul ofiţer de informaţii polonez W. Zaremba.
Miza „Oltchim”
Potrivit unui plan de preluare agresivă, PCC SRL Ploieşti urma să devină furnizor principal de materii prime către Oltchim, apoi să devină acţionar şi în contul unor datorii neplătite de Oltchim, să preia controlul combinatului cu scopul de a prelua importantul portofoliu al pieţelor internaţionale de desfacere. În 2007, Oltchim exporta circa 78% din produse în 80 de ţări din Europa, Orientul Mijlociu, Asia – Pacific.
Păltânea ( fost ofiter de Securitate si apoi de SRI, între timp condamnat pentru corupție- nota mea de acum) recunoaşte implicarea în Centru
(Oare cine, mai bine zis cu ajutorul CUI, îl PUTEA ÎNVINGE PE MĂGUREANU, FOST SEF SRI?! – nota mea de acum)
Sub ochii lui Păltânea au dispărut – prin falimentare sau preluare ostilă – o serie de coloşi din industria energetică şi petrochimică. După 2005, procurorii au scos la iveală că în perioada în care a condus SRI Prahova, Păltânea a fost implicat în numeroase afaceri ilegale de la organizarea furturilor de combustibili până la folosirea unor ofiţeri acoperiţi pentru crearea unor firme cu scopul devalizării rafinăriilor prahovene. Păltânea a fost trimis în judecată în mai multe dosare, în două dintre ele fiind deja condamnat (cu suspendare) . Acum, el se prezintă ca fiind „managing partner” la SC Petroconsult Development, o companie patronată de Mircea Labă, şi el membru al Centrului Româno – Rus de Afaceri.
45. Bască ilie | 6 Mai 2014 la 13:36
@depemureș-42
Da, fără demiterea guvernului Ponta sau fără demisia premierului Ponta, nu se poate pune problema ca președintele în funcție să desemneze un alt candidat de premier, dar să crezi în demisia lui Ponta este un act de curaj. 🙂
Eu mi-s mai rezervat din fire când vine vorba de un asemenea caracter abject.
46. Bască ilie | 6 Mai 2014 la 13:43
Grozav material. (încă nu l-am parcurs integral)
Tocmai vorbeam de linkuri dispărute și- hop!- încă un exemplu de la Doamna jurnalismului românesc, Ondine Gherguț.
SRI pune umărul, nu se joacă cu propria structură de rezistență aflată dintotdeauna în slujba PSD. Unde SRI nu e, nimic nu seamănă cu disparițiile suspecte. 🙂
„SRI, după cum spun surse din serviciile secrete, a pus umărul la destabilizarea financiară a celui mai mare combinat petrochimic, Oltchim Râmnicu-Vâlcea…”
47. noradamian | 6 Mai 2014 la 13:53
Bsk, cum se leagă unele lucruri!… Sper, totuşi, ca justiţiei să nu-i fi scăpat linkurile, originalele unor contracte, documente dispărute etc.
48. noradamian | 6 Mai 2014 la 13:54
Revin mai târziu … 🙂
49. depemures | 6 Mai 2014 la 14:04
Sarut mainile Nora si multumesc de urari ! Staeam pitit si tot mustaceam ; pe urma s-au intamplat si altele ,neplacute si m-am trezit comentator.
Totul in functie de timp. Recin la „visul” meu. Asa vad acum echipa pentru decembrie MRU si Maior. Restul se rezolva 😀 😀
50. depemures | 6 Mai 2014 la 14:05
recin se citeste revin
51. Bască ilie | 6 Mai 2014 la 14:11
În materialul adus de Nora la 44, apare și prietenul tău, Tăriceanu, omul care aduce ploaia de servicii în slujba serviciilor, rușilor, PSD-ului. Uselistul bun la toate!
„Planul a reuşit doar pe jumătate: în anul 2007, PCC a devenit acţionar cu 1%, procent transformat artificial de Guvernul Tăriceanu în 12 % (prin reducerea capitalului social)”
52. Bască ilie | 6 Mai 2014 la 14:19
@depemureș-49
Și curajul de a vedea (într-un fel sau altul) înseamnă ceva mai mult decât nimic.
Nu-i bai de s-ar adeveri sau nu. 🙂
Oricum, mi-au plăcut viziunile tale.
Să fim sănătoși, ca să ne convingem cu ochii noștri!
De-o fi una, de-o fi alta, bucuroși le-om duce toate… dacă nu ne duc ele pe noi.
53. Bască ilie | 6 Mai 2014 la 15:17
Ca să vezi cum se leagă între ele matrapazlâcurile securisto-useliste!
Am verificat câte ceva.
PCC a intrat în acționariatul Oltchim SA în mai 2007 (1%- contra 7 milioane euro), iar la sfârșitul aceluiași an Tăriceanu a pompat în acel procent o operație estetică și l-a făcut de 12,87% fără niciun ban în plus.
Nicio operațiune curajoasă înainte de 1 aprilie 2007, data alungării miniștrilor PDL-ului din Guvernul Tăriceanu (pupat mâna PSD).
Ghici ghicitoarea mea retorică!
Mai zburda la fel Tăriceanu cu Monica Macovei în coastă sau fără avizele pe bandă de la Ministerul Justiției?
Un aviz, doi avizi. 🙂
54. Bască ilie | 6 Mai 2014 la 15:39
Uite altă legătură, apărută azi după discuția noastră de la 40.
„Băsescu: Există tentaţia de a dori să fiu premier, dar ştiu că nu mă va desemna nimeni. Udrea m-ar numi dacă ar câştiga prezidenţialele”
Nu uita! Președintele ales în 2014 (cu excepția lui Ponta) are șanse minime să desemneze un alt premier imediat după prezidențiale. însă – cu certitudine – va desemna un premier în decembrie 2016 (bineînțeles, dacă președintele ales în 2014 mai rămâne în funcție până la sfârșitul mandatului; cu nebunii din actuala majoritate parlamentară și împrejurimi, nu mai avem nicio siguranță 🙂 )
http://www.ziare-pe-net.ro/stiri/basescu-exista-tentatia-de-a-dori-sa-fiu-premier-dar-stiu-ca-nu-ma-va-desemna-nimeni-udrea-m-ar-numi-daca-ar-castiga-prezidentialele-3323955.html
55. depemures | 6 Mai 2014 la 17:11
Lucrurile se vor limpezi dupa 25 mai. Rabdare si incredere in viitorul Romaniei,deoarece momentan se pare ca cei care castiga nu sunt cei merituosi. Deja „elitele” lor simt ca pierd,si sunt tot mai agitati. 😉
56. ion | 6 Mai 2014 la 17:23
ICCJ a decis: legea penala mai favorabila nu se aplica in ansamblu, ci pe institutii autonome.
Incurca-i Mefisto.
57. Bască ilie | 6 Mai 2014 la 17:29
Chiar așa-i! Îi încurcă. Infracționalitatea organizată își trăgea pe turta proprie prevederi ale legii penale pe alese – selectiv și alternativ, ca la autoservire – din Codul (raftul) convenabil.
58. ion | 6 Mai 2014 la 17:35
Basca, eu mor de ras gandindu-ma ca decizia Inaltei curti a fost argumentata pe faptul ca mediul academic consultat din toate Facultatile de drept din tara (UBB, UB, Univ, din Iasi, etc),profesori univ.cu staif a fost unanim de acord ca cele doua institutii pedeapsa si prescriptia reprezinta unitati autonome. Se vede ca cele doua judecatoare de la CAB care au judecat Dosarul Transferurilor si-au intrecut maestrii.
59. Bască ilie | 6 Mai 2014 la 17:45
Da, am văzut recent trimiterea la noua găselniță de interpretare pe blogul (sau pagina de FB) judecătorului Cristi Dănileț.
N-am zărit obiecții și nu-i bai. S-a dat la o reclamă involuntară. 🙂
60. ion | 6 Mai 2014 la 18:00
Iti dai seama ce norocosi au fost unii pana acum, avand in vedere ca si la curtile de apel cu mici exceptii completele au judecat in conformitate cu decizia ICCJ.
Lasand gluma la o parte ar trebui ca Inalta Curte sa-si ia in serios menirea si sa grabeasca unificarea jurisprudentei.
61. Bască ilie | 6 Mai 2014 la 18:04
Scrie pe B1:
„Zegrean știe deja că Băsescu nu a încălcat Constituția”
Nu știu ce a declarat Zegrean, dar n-ar fi prima dată când le dă apă la moară useliștilor, să-l acuze de antepronunțare. Oare nu se poate abține?
Altceva mă revoltă mai tare: un traseist de la PDL la PSD (îmi scapă numele acum: cu păr alb și barbă, din Ardeal), susținea mai înainte că donația salariului pentru PMP ar motiv clar pentru ultima sesizare la CCR împotriva lui TB.
Sesizarea anunțată de ieri are motive apărute abia azi. Ca la nebuni.
62. Bască ilie | 6 Mai 2014 la 18:08
Unificarea tardivă a jurisprudenței. Pușcăriașii beneficiari ai haosului interpretativ au scăpat deja.
63. ion | 6 Mai 2014 la 18:09
Basca, eu il inteleg pe Zegrean ca nu s-a mai putut abtine. Pai cand citesti sesizarea echipei de ”juristi” de la Guvern, iti vine sa-ti iei campii. Poate chiar se considera jignit. Acum daca ii asculti declaratia nu e antepronuntare. Zegrean a citat din decizia 1/2007(avizul consultativ de la prima suspendare). Dar asa sunt ziaristii, sindromul DD.
64. dora | 6 Mai 2014 la 18:10
Salut din coltisorul meu din Ardeal 😆
1Stanga pesedista sustine doctrina minciunii si umilintei pentru o masa majoritara de cetateni.
2.Dreapta?Categoric se afla intr-o batalie fratricida si uita menirea pentru care au fost votati la ultimele alegeri(unii mai putin decat meritau….altii cu mare incredere ,vizandu-i pe penelisti)
DPMV gata cu joaca! Numai e vreme de eschibitii si intorsionari de orgolii ,”meschinarii si ura plina de piedici prietenesti” -precizare exacta a norei:lol:
Fara eliminarea acestor tare dezgustatoare si imposibil de acceptat , vom fi prizonierii unei puteri de sorginte comunista ,pentru care au murit nevinovatii in /89 si s-a luptat generatia cea mai activa a societatii.
65. ion | 6 Mai 2014 la 18:17
Foarte iinteresant si votul pentru cele doua decizii.
La CCR decizia a fost unanima.
La ICCJ decizia s-a luat cu 6 la 4.
66. Bască ilie | 6 Mai 2014 la 18:21
@Ion-63
Aha! Așa mai merge.
Da, da! interesant. Nu știam. Explicabil. 🙂
Comunismul e cu noi. 🙂
67. ion | 6 Mai 2014 la 18:40
Scuze pentru greseala Scorul a fost 6 la 3 si nu 6 la 4
68. ion | 6 Mai 2014 la 18:41
Si inca un amanunt. Raportor în acest caz la ICCJ a fost judecătorul Valentin Şelaru, care a fost şi procuror, chiar adjunct al procurorului general. În raport judecătorul ar fi optat pentru aplicarea legii penale favorabile pe instituţii şi nu global.
69. Bască ilie | 6 Mai 2014 la 19:24
Procurorul Valentin Șelaru a fost anchetatorul implicat în soarta/ moartea ofițerului acoperit al SRI, Sorin Crivăț (ep. 8 din Cazul Panait…).
70. noradamian | 6 Mai 2014 la 19:32
71. noradamian | 6 Mai 2014 la 19:32
72. ion | 6 Mai 2014 la 19:33
Mda m-am gandit ca nu putea fi o simpla coincidenta de nume .
73. Bască ilie | 6 Mai 2014 la 19:40
Cum le găsești, soro? 🙂
74. noradamian | 6 Mai 2014 la 19:43
Cu binoclul! 🙂
75. fire de tricotat | 9 Ianuarie 2015 la 03:45

References: CCR 
 CCR 

CCR 

ICCJ 
 CCR 
 CCR 
 ICCJ 
 ICCJ